Isaac Deutscher
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Isaac Deutscher var en polsk-britisk politisk forfatter. Han ble ekskludert fra det polske kommunistpartiet i 1932, og var bosatt i Storbritannia fra 1939.
Forfatterskap Deutschers kommentarer til kommunismens utvikling fikk stor utbredelse i internasjonal presse, og han ble anerkjent som en seriøs om enn til tider noe subjektiv forsker på Sovjetunionen. Hans hovedverker er biografiene om Josef Stalin (1949; norsk oversettelse Stalin : en politisk biografi, 1950) og Lev Trotskij (tre bind, 1954–1963), samt oversiktsverket The Unfinished Revolution: Russia 1917–1967 (1967; norsk oversettelse Den ufullendte revolusjon 1917-1967, samme år).Fragment av hans ufullførte Vladimir Lenin-biografi samt en samling essays og forelesninger er utgitt på norsk under tittelen Lenins barndom. Marxisme i vår tid (1972). Les mer i Store norske leksikon Storbritannias litteratur Polens litteratur Eksterne lenker Deutschers bøker i Open Library Deutscher på norsk: bøker i Nasjonalbiblioteket